Mohammed Shaaba Lafiagi

jẹ́ olóṣèlú ọmọ orílẹ̀ èdè Nàìjíríà tí a dìbò yàn sí Gómìnà Ìpínlẹ̀ Kwara ní Oṣù Kinni, ọdún 1992 lábẹ́ àsìá ẹgbẹ́ òṣèlú Social Democratic Party (SDP), ṣùgbọ́n ìjọba Gbogbogbo Sani Abacha yọ ọ kúrò nípò ní Oṣù kọkànlá, ọdún 1993https://www.worldstatesmen.org/Nigeria_federal_states.htm.

Gẹ́gẹ́ bí gómìnà, ó bẹ̀rẹ̀ ìkọ́lé olú ilé-iṣẹ́ àkọ́kọ́ tuntun fún Kwara State Printing and Publishing Corporation, ṣùgbọ́n wọn kò ṣí wọn títí di ọdún 2002, àti ní ọdún 2010 wọn pinnu pé kí wọn ó wó wọn lulẹ̀ (demolition)https://web.archive.org/web/20110711063239/https://www.galaxytvonline.com/news/main-news/kwara-government-to-demolish-premises-of-kwara-state-printing-and-publishing-corporation.

 Iṣẹ́ òṣèlú 
Ó jẹ́ ọmọ-ẹ̀yìn (protégé) Olusola Saraki, Adarí Ilé-Ìgbìmọ̀ Aṣòfin Àgbà (Senate Leader) ní àkókò Ìjọba Olómìnira Kejì ti Nàìjíríà, ẹni tí ó ràn án lọ́wọ́ láti di gómìnà ní Oṣù Kejìlá, ọdún 1991https://odili.net/news/source/2009/sep/13/614.html. Ó jẹ́ ọmọ ẹgbẹ́ Committee for National Consensus (CNC) pọ̀ mọ́ Olusola Saraki. Nígbà tó yá, ìbáṣepọ̀ wọn bàjẹ́ nígbà tí ó hàn gbangba pé Bukola Saraki ń ṣe àtìlẹ́yìn fún Mohammed Lawal fún ipò gómìnà Kwara ní ọdún 1999. Bí ó tilẹ̀ jẹ́ pé, ó ṣì ní agbára pàtàkì nínú òṣèlú Ìpínlẹ̀ Kwarahttps://web.archive.org/web/20051202191041/https://www.thisdayonline.com/archive/2001/11/10/20011110cov02.html.

Shaaba Lafiagi di ọmọ ẹgbẹ́ Igbimọ̀ Alábojútó (Board of Trustees) ti ẹgbẹ́ òṣèlú People’s Democratic Party (PDP)https://web.archive.org/web/20100601033107/https://www.pdpuschapter.org/5.html.

Ní Oṣù Kejì, ọdún 2009, wọn yàn án gẹ́gẹ́bí alága (Chairman) ti National Sugar Development Council, ilé-iṣẹ́ ìjọba kan (parastatal)https://allafrica.com/stories/200903020566.html.

Òun ló darí ìgbìmọ̀ ìṣètò fún Àpéjọ Orílẹ̀-èdè Pataki fún ẹgbẹ́ òṣèlú PDP tí a ṣe ní ogúnjọ́ Oṣù Kẹrin, ọdún 2009, tí ó dá ìṣúná mílíọ̀nù erínwó náírà lélẹ̀. Nípa ìpo-ọrọ̀ ajé ilẹ̀-èdè, Ààrẹ Umaru Yar’Adua dín ìṣúná náà kù sí milionu ọgọ́run náírà.

Ní Oṣù Kẹrin, ọdún 2011, wọn dìbò yàn án sí Sẹ́nétọ̀ tí ń ṣojú Kwara North Senatorial District.

 Àkókò ìjọba 
Alhaji Mohammed Sha’aba Lafiagi ní ìfaramọ́ láti mú ìgbé-ayé àwọn ará Ìpínlẹ̀ Kwara dára síi. Ó ṣe ìmúlò ọ̀pọ̀ ìlànà láti gbé ìdàgbàsókè abúlé ga, pẹ̀lú ṣíṣe ọ̀nà tuntun àti pípèsè àtìlẹ́yìn owó fún àwọn àgbẹ̀. Ó tún dá àyíká tó rọrùn sílẹ̀ fún ìdókòwò nínú ọ́gbà-iṣẹ́ (industrial ventures). Shaaba Lafiagi ka ẹ̀kọ́ sí ohun pàtàkì gan-an. Ó tún àwọn ilé-ẹ̀kọ́ tó wà tẹ́lẹ̀ ṣe, ó sì kọ́ tuntun. Ó pèsè àtìlẹ́yìn owó fún àwọn akẹ́kọ̀ọ́, ó sì mú kí àwọn olùkọ́ ní ìtara láti jẹ́ kí iṣẹ́ wọn túbọ̀ dára. Nítorí ipa rẹ̀, ẹ̀tò ẹ̀kọ́ Ìpínlẹ̀ Kwara túbọ̀ dára lọ́pọ̀lọpọ̀. Ó tún jẹ́ alátìlẹ́yìn ìdàgbàsókè ìròyìn (media). Ó dá Kwara State Television sílẹ̀, ó sì bẹ̀ ìwé iroyin The Herald pé kí wọ́n fún àwọn iṣẹ́ ìjọba ní ìpolówó tó pọ̀ síi. Ó tún ṣe àtìlẹ́yìn fún ìdásílẹ̀ àwọn ilé ìfowópamọ́ nípasẹ̀ oríṣìíríṣìí àwùjọ ní ìpínlẹ̀ náàhttps://web.archive.org/web/20230611213831/https://abubakarbukolasaraki.com/wp-content/uploads/2020/06/Part-Two.pdf.

 Àwọn Ìtọ́kasí 

Ẹ̀ka:Àwọn ọmọ Ilé Alàgbà ilẹ̀ Nàìjíríà